3)

Punkti 31baa (välja jäetud) tekst asendatakse järgmisega: „32014 R 0600: Euroopa Parlamendi ja nõukogu 15. mai 2014. aasta määrus (EL) nr 600/2014 finantsinstrumentide turgude kohta ning millega muudetakse määrust (EL) nr 648/2012 (ELT L 173, 12.6.2014, lk 84), mida on parandatud väljaandes ELT L 270, 15.10.2015, lk 4, ELT L 187, 12.7.2016, lk 30 ja ELT L 278, 27.10.2017, lk 54, muudetud järgmise õigusaktiga: — 32016 R 1033: Euroopa Parlamendi ja nõukogu 23. juuni 2016. aasta määrus (EL) 2016/1033 (ELT L 175, 30.6.2016, lk 1). Käesolevas lepingus loetakse kõnealuse määruse sätteid järgmises kohanduses. a) Sõltumata käesoleva lepingu protokolli nr 1 sätetest ja kui käesolevas lepingus ei ole ette nähtud teisiti, hõlmavad mõisted „liikmesriik/liikmesriigid“ ja „pädevad asutused“ lisaks oma tähendusele kõnealuses määruses ka vastavalt EFTA riike ja nende pädevaid asutusi. b) Viited „EKPSi liikmetele“ hõlmavad lisaks oma tähendusele kõnealuses määruses ka EFTA riikide keskpankasid. c) Kui käesolevas lepingus ei ole ette nähtud teisiti, teevad Euroopa Pangandusjärelevalve või vajaduse korral Euroopa Väärtpaberiturujärelevalve (ESMA) ja EFTA järelevalveamet omavahel koostööd, vahetavad teavet ja peavad nõu seoses kõnealuse määruse kohaldamisega, eriti enne mis tahes meetme võtmist. d) Kõnealuses määruses sisalduvaid viiteid muudele õigusaktidele peetakse asjakohaseks vastavalt sellele, millises ulatuses ja millises vormis on need õigusaktid lepingusse inkorporeeritud. e) Viiteid Euroopa Parlamendi ja nõukogu määruse (EL) nr 1095/2010 artikli 19 kohastele ESMA volitustele käsitatakse EFTA riikide puhul käesoleva lisa punktis 31i sätestatud juhtudel ja kooskõlas kõnealuse punktiga viidetena EFTA järelevalveameti volitustele. f) Artikli 1 lõike 1 punktis e: i) asendatakse EFTA riikide puhul sõnad „pädevate asutuste, Euroopa Väärtpaberiturujärelevalve ning Euroopa Pangandusjärelevalve“ sõnadega „pädevate asutuste ja EFTA järelevalveameti“; ii) sõnade „ning Euroopa Väärtpaberiturujärelevalve“ järele lisatakse sõnad „või EFTA riikide puhul EFTA järelevalveameti“. g) Artiklis 4: i) lõikes 4 lisatakse sõna „komisjonile“ järele sõnad „ja EFTA järelevalveametile“; ii) lõikes 7 lisatakse sõnade „enne 3. jaanuari 2018“ järele sõnad „või EFTA riikide pädevate asutuste poolt enne EMP ühiskomitee … otsuse nr …/… [käesolev otsus] jõustumise kuupäeva“. h) Artikli 7 lõikes 1, artikli 9 lõikes 2, artikli 11 lõikes 1 ja artikli 19 lõikes 1 lisatakse sõna „komisjonile“ järele sõnad „ja EFTA järelevalveametile“. i) Artikli 36 lõikes 5: i) esimeses ja teises lauses asendatakse EFTA riikide puhul sõnad „Euroopa Väärtpaberiturujärelevalvele“ sõnadega „EFTA järelevalveametile“; ii) sõnade „Euroopa Väärtpaberiturujärelevalve avaldab kõikide talle laekunud teadete loetelu“ järele lisatakse sõnad „ning kaasab sellesse loetellu kõik EFTA järelevalveametile laekunud teated“. j) Artikli 37 lõikes 2: i) EFTA riikide puhul asendatakse sõnad „3. jaanuari 2018“ sõnadega „EMP ühiskomitee … otsuse nr …/… [käesolev otsus] jõustumise kuupäeva“; ii) sõnad „ELi toimimise lepingu artiklite 101 ja 102“ asendatakse sõnadega „EMP lepingu artiklite 53 ja 54“. k) Artiklis 40: i) lõigetes 1–4, 6 ja 7 asendatakse EFTA riikide puhul sõnad „Euroopa Väärtpaberiturujärelevalve“ sõnadega „EFTA järelevalveamet“; ii) lõikes 2 asendatakse EFTA riikide puhul sõnad „liidu õiguse“ sõnadega „EMP lepingu“; iii) lõikes 3 asendatakse sõnad „pärast konsulteerimist ametiasutustega“ sõnadega „pärast seda, kui Euroopa Väärtpaberiturujärelevalve on konsulteerinud ametiasutustega“; iv) lõikes 3 asendatakse sõnad „ilma et ta peaks esitama oma arvamuse“ sõnadega „ilma et Euroopa Väärtpaberiturujärelevalve peaks esitama oma arvamuse“; v) lõikes 5 asendatakse lause „Otsuse korral rakendada käesoleva artikli kohast meedet avaldab Euroopa Väärtpaberiturujärelevalve oma veebisaidil sellekohase teate.“ lausega „Euroopa Väärtpaberiturujärelevalve avaldab oma veebisaidil teate iga oma otsuse kohta käesoleva artikli alusel meetmeid võtta.“; vi) lõikes 5 lisatakse esimese lause järele laused „EFTA järelevalveamet avaldab oma veebisaidil teate iga oma otsuse kohta käesoleva artikli alusel meetmeid võtta. Euroopa Väärtpaberiturujärelevalve veebisaidil avaldatakse viide EFTA järelevalveameti avaldatud teate kohta.“ l) Artiklis 41: i) lõigetes 1–4, 6 ja 7 asendatakse EFTA riikide puhul viited Euroopa Pangandusjärelevalvele viitega EFTA järelevalveametile (vastavas käändes); ii) lõikes 2 asendatakse EFTA riikide puhul sõnad „liidu õiguse“ sõnadega „EMP lepingu“; iii) lõikes 3 asendatakse sõnad „ilma et ta peaks esitama oma arvamuse“ sõnadega „ilma et Euroopa Pangandusjärelevalve peaks esitama oma arvamuse“; iv) lõikes 5 asendatakse lause „Otsuse korral rakendada käesoleva artikli kohast meedet avaldab Euroopa Väärtpaberiturujärelevalve oma veebisaidil sellekohase teate.“ lausega „Euroopa Pangandusjärelevalve avaldab oma veebisaidil teate iga oma otsuse kohta käesoleva artikli alusel meetmeid võtta.“; v) lõikes 5 lisatakse esimese lause järele laused „EFTA järelevalveamet avaldab oma veebisaidil teate iga oma otsuse kohta käesoleva artikli alusel meetmeid võtta. Euroopa Pangandusjärelevalve veebisaidil avaldatakse viide EFTA järelevalveameti avaldatud teate kohta.“ m) Artiklis 45: i) lõikes 1 lisatakse sõnade „Euroopa Väärtpaberiturujärelevalve“ järele sõnad „või EFTA riikide puhul EFTA järelevalveamet“; ii) lõigetes 2, 4, 5, 8 ja 9 ning lõike 3 esimeses lõigus lisatakse sõnade „Euroopa Väärtpaberiturujärelevalve“ järele sõnad „või asjakohasel juhul EFTA järelevalveamet“ (vastavas käändes); iii) lõike 3 teises ja kolmandas lõigus lisatakse sõnade „meetme võtmist“ järele sõnad „või asjakohasel juhul enne projekti koostamist EFTA järelevalveametile“; iv) lõikes 6 asendatakse lause „Otsuse korral võtta lõike 1 punkti c kohaselt mis tahes meedet või pikendada selle meetme võtmist avaldab Euroopa Väärtpaberiturujärelevalve oma veebisaidil sellekohase teate.“ lausega „Euroopa Väärtpaberiturujärelevalve avaldab oma veebisaidil teate iga oma otsuse kohta võtta lõike 1 punkti c kohaselt mis tahes meedet või pikendada meetme kehtivust.“; v) lõikes 6 lisatakse esimese lause järele laused „EFTA järelevalveamet avaldab oma veebisaidil teate iga oma otsuse kohta võtta lõike 1 punkti c kohaselt mis tahes meedet või pikendada meetme kehtivust. Euroopa Väärtpaberiturujärelevalve veebisaidil avaldatakse viide EFTA järelevalveameti avaldatud teate kohta.“; vi) lõikes 7 lisatakse sõnade „pärast teate avaldamist“ järele sõnad „Euroopa Väärtpaberiturujärelevalve veebisaidil või EFTA järelevalveameti võetud meetmete puhul EFTA järelevalveameti veebisaidil“.“